थांनाय 16 आगष्टखालि गामिनि गेजेराव जालांनाय मोनसे फिसा जाथायखौ लानानै  बारग’ एम सि एल ए सुरेश ताति आरो 33 नं न’नाइ सेरफां ब्लक बिपिएफनि आफादगिरि रन्जित देकामोना मोनसे ससियेल मिदियानि गेजेरजों नंखाय बांसावनानै एबसु आरो इउपिपिएल दोलोखौ  सोंखारिनायनि बेरेखायै फिन्नाय होदों ৷ दिनै पानेरि द’खरा दुलाराय  बर’ फरायसा आफादनि मावख’खुलिआव मोनसे प्रेस बिबुंसारनि गेजेरजों आफादगिरि टपेस्वर  बर’आ बुङो दि थांनाय 16 आगष्टखालि बिथांनि गामि साग्लिझार  खाथिआव  गामिनि फरायसा आरो बिगोमाफोरखौ लानानै क’रना जिउसानि सायाव लानो गोनां सांग्रांथि आरो सोलोंथाय बिथिङाव मा राहा लामा लानो हायो  बिनि थाखाय  सावरायबाय थानाय समावनो बिपिएफनि मावथि महेन्द्र दैमारिआ बे सावरायनाय मेलाव जौ फेना फैनानै बायदिसिना  गाज्रि रावजों सोंखारियो आरो एबसुनि आफादगिरि टपेस्वर  बर’खौ गाज्रि रावजों रायो ৷